Diari Oficial de la Generalitat Valenciana


Sumari del DOGV 7631, del 07-10-2015 (2015/8145)

ORDRE 1/2015, de 23 de setembre, de la Conselleria d'Habitatge, Obres Públiques i Vertebració del Territori, per la qual es modifica l'article 6 de l'Ordre 28/2014, de 23 de desembre, de la Conselleria d'Infraestructures, Territori i Medi Ambient, per la qual s'estableixen el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de la Safor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/09/23/1/dof/vci/html**

### Dades del document

Número de DOGV
:   7631

Data del DOGV
:   07-10-2015

Secció del DOGV
:   I. DISPOSICIONS GENERALS

Número del document
:   2015/8145


Data del document
:   23-09-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * La Safor
    * transport de viatgers
    * transport públic
    * tarifa de viatgers
    * taxi
    * legislació

ORDRE 1/2015, de 23 de setembre, de la Conselleria d'Habitatge, Obres Públiques i Vertebració del Territori, per la qual es modifica l'article 6 de l'Ordre 28/2014, de 23 de desembre, de la Conselleria d'Infraestructures, Territori i Medi Ambient, per la qual s'estableixen el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de la Safor. [2015/8145]  
  
PREÀMBUL  
  
L'Estatut d'Autonomia de la Comunitat Valenciana atribueix la competència exclusiva en matèria de transport terrestre l'itinerari de què discórrega íntegrament en el seu territori, a la Generalitat.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, estableix en l'article 55.1, que les tarifes han de garantir la cobertura del cost real del serveis en condicions normals de productivitat i organització, i permetre una adequada amortització i un raonable benefici industrial, i aquestes podran ser revisades periòdicament, o de manera excepcional, quan es produïsca una variació en els costos que altere significativament l'equilibri econòmic. La seua aprovació i revisió correspon a l'òrgan competent, amb audiència prèvia de les associacions representatives del sector, i de les associacions de consumidors i usuaris.  
Els serveis de transport públic discrecional de viatgers per carretera, prestats en automòbils de turisme i proveïts d'autorització de l'àrea de prestació conjunta de taxi de la Safor, es troben sotmesos al règim d'autorització administrativa, i amb subjecció al règim tarifari així com a les condicions d'aplicació establides en l'Ordre 28/2014, de 23 de desembre, de la Conselleria d'Infraestructures, Territori i Medi Ambient.  
  
Ateses les actuals característiques d'aquesta àrea de prestació conjunta de la Comunitat Valenciana, i tenint en compte allò que s'ha acordat en la reunió del dia 15 de juny de 2015, del Consell del Taxi, la nova redacció de l'article 6 de l'esmentada ordre, consistent a modificar les condicions d'aplicació dels mínims de percepció, permetrà que els taxímetres reflectisquen en cada moment la tarifa aplicable, urbana o interurbana, amb independència del recorregut efectuat o temps transcorregut.  
Per tot això, i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 4 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori,  
  
  
ORDENE  
  
Article únic. Modificació de l'article 6 de l'Ordre 28/2014, de 23 de desembre, de la Conselleria d'Infraestructures, Territori i Medi Ambient, per la qual s'estableix el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de la Safor  
La redacció de l'article 6 serà la següent:  
«Article 6. Mínim de percepció  
En relació amb l'import establit com a mínim de percepció, no serà obligatòria la seua aparició immediata en el taxímetre en la baixada de bandera. Podrà percebre's quan, finalitzat el servei, el taxímetre indique una quantitat inferior a aqueix import, mai de forma addicional».  
  
  
DISPOSICIÓ TRANSITÒRIA  
  
Única  
Les presents tarifes únicament podran percebre's una vegada estiguen introduïdes en el taxímetre.  
  
DISPOSICIÓ DEROGATÒRIA  
  
Única  
Queda derogada l'anterior redacció de l'article 6 de l'Ordre 28/2014, de 23 de desembre, de la Conselleria d'Infraestructures, Territori i Medi Ambient, per la qual s'estableixen el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de la Safor, així com totes les disposicions que del mateix rang o d'un rang inferior s'oposen al que disposa aquesta ordre.  
  
  
DISPOSICIONS FINALS  
  
Primera  
Es faculta el director general d'Obres Públiques, Transport i Mobilitat per a l'aplicació i interpretació d'aquesta ordre.  
  
Segona  
La present ordre entrarà en vigor l'endemà de ser publicada en el Diari Oficial de la Comunitat Valenciana.  
  
València, 23 de setembre de 2015  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT


Còpia Permalink ELI